**SCÉIM NA BHFOGHLAIMEOIRÍ GAEILGE**

**- DEONTAS TOSAITHE aon uaire €6,000 -**

**CEisteanna Coitianta**

**\*Brúigh ar an gceann ábhartha thíos chun dul díreach chuige\***

ÁBHAR

[1. Cad é cuspóir an deontais seo agus cad is fiú é? 3](#_Toc117852122)

[2. Cad iad na nithe atá inghlactha faoin deontas? 3](#_Toc117852123)

[3. Cén maoiniú atá ar fáil faoin gciste seo? 3](#_Toc117852124)

[4. Cé atá cáilithe chun iarratas a dhéanamh agus cad iad na coinníollacha a bhaineann leis? 4](#_Toc117852125)

[5. Cé atá cáilithe chun measúnú sabháilteacht dóiteáin a dhéanamh ar an teach? 4](#_Toc117852126)

[6. Cén chaoi a ndéantar iarratas agus cén uair? 5](#_Toc117852127)

[7. Cad iad na cáipéisí a bheidh le seoladh isteach leis an bhfoirm iarratais? 5](#_Toc117852128)

[8. Cén fáth nach mbeidh admhálacha roimh an dáta thuasluaite inghlactha? 5](#_Toc117852129)

[9. Céard a tharlaíonn nuair a dhéantar iarratas? 5](#_Toc117852130)

[10. Cén fáth nach n-íoctar mar chnapshuim amháin é in aon bhuille amháin ag an tús? 6](#_Toc117852131)

[11. I gcás go n-éirím as a bheith ag coinneáil foghlaimeoirí roimh an dara tráthchuid den deontas a fháil, cad a tharlóidh? 6](#_Toc117852132)

[12. Cad faoin Acht um Shaoráil Fáisnéise agus m’iarratas?? 7](#_Toc117852133)

[13. Céard a tharlóidh má thugtar eolas bréagach don Roinn nó má theipeann ar iarratasóir coinníollacha an deontais a chomhlíonadh? 7](#_Toc117852134)

[14. Céard a tharlaíonn i gcás nach bhfuiltear sásta le cinneadh na Roinne? 7](#_Toc117852135)

# Cad é cuspóir an deontais seo agus cad is fiú é?

Ar mhaithe le cabhrú tuilleadh le teaghlaigh nua a mhealladh chun lóistín a chur ar fáil d’fhoghlaimeoirí Gaeilge ar leas chóras na gcoláistí Gaeilge cuirfear cúnamh aon uaire do theaghlaigh faoi leith a chomhlíonann na coinníollacha atá leagtar amach thíos.

* Faoin mbeartas faoi leith seo ar leas na gcoláistí is féidir deontas nach nó ná €6,000 nó 80% den chostas cibé acu is lú do theaghlaigh cháilithe Ghaeltachta a chláraíonn den chéad uair faoi scáth Scéim na bhfoghlaimeoirí Gaeilge chun maolú a dhéanamh ar na costais tosaithe a bhaineann leis na rudaí a leanas go sonrach: costais a bhaineann le measúnú sábháilteacht dóiteáin a dhéanamh ar an teach don chéad uair; agus
* Costas na hoibreacha atá sonraithe sa mheasúnú siúd.
* Costas trealaimh faoi leith a bhaineann le lóistín a chur ar fáil

# Cad iad na nithe atá inghlactha faoin deontas?

Ní ghlacfar ach le ábhair atá go h-iomlán nua agus ba cheart admhálacha cuí a chur ar fáil. Beidh na **nithe thíos inghlactha chun críche an deontais**:

* Costais measúnú sábháilteacht dóiteáin a dhéanamh ar an teach;
* Earraí maolaithe baol dóiteáin (nua) i.e.,
  + aláram dóiteáin;
  + soilse éigeandála seachtrach agus inmheánach;
  + fuinneoga/doirse seachtracha;
  + staighrí éalaithe seachtracha;
  + Éalú dóiteáin seachtrach
  + Múchtóir Dóiteáin
* Frámaí agus tochtanna leapacha Buinc nua;
* Frámaí agus tochtanna leapacha singil nua;

N.B – ní hionann deontas a cheadú agus an Roinn a bheith ag glacadh freagrachta as na dualgais a thiteann ar an iarratasóir maidir le alt 18(2) den Acht um Sheirbhísí Dóiteáin *[Beidh de dhualgas ar gach duine i gceannas áitribh lena mbaineann an t-alt seo gach beart réasúnach a dhéanamh le bheith san airdeall ar dhóiteán tarlú san áitreabh sin, agus sábháilteacht daoine san áitreabh, i gcás dóiteán tarlú, a áirithiú a mhéid is féidir sin le réasún.]* faoina leagtar an fhreagracht ar an duine atá i gceannas. Ina thaobh sin tá sé de dhualgas ag an iarratasóir cinntiú go bhfuil an trealamh/obair uilig atá mar ábhar iarratais ag teacht leis na rialacháin/treoracha ábhartha sna treoirlínte *Sábháilteacht Dóiteáin i dTithe Gaeltachta a chuireann Lóistín ar fáil d’Fhoghlaimeoirí Gaeilge’*.

# Cén maoiniú atá ar fáil faoin gciste seo?

Is uasdheontas de €6,000 (nó 80% den chaiteachas, cibé acu is lú), atá ar fáil ar bhonn aon uaire i leith teaghlaigh nuachláraithe faoi Scéim na bhFoghlaimeoirí Gaeilge i dtaobh na gcostas thuasluaite amháin..

# Cé atá cáilithe chun iarratas a dhéanamh agus cad iad na coinníollacha a bhaineann leis?

Tá an ciste seo teoranta do theaghlaigh a chláraíonn den chéad uair chun críche Scéim na bhFoghlaimeoirí Gaeilge de chuid na Roinne. Le bheith cáilithe chun críche deontais is gá na coinníollach a leanas a bheith comhlíonta chun sástacht na Roinne:leanas na coinníollacha a bhaineann leis an scéim:

1. Nach raibh aitheantas ag an teaghlach chun foghlaimeoirí a choinneáil faoi Scéim na bhFoghlaimeoirí riamh roimhe seo;
2. Go bhfuil an teaghlach cláraithe go hoifigiúil faoi Scéim na bhFoghlaimeoirí Gaeilge roimh iarratas a dhéanamh ar dheontas tosaithe.
3. Go nglacann an teaghlach leis go gcoinneofar foghlaimeoirí ar iostas ar a laghad trí bliana - le feidhm ón dáta a cheadaítear an deontas go ceann trí bliana - 2022 ar aghaidh;
4. Go mbeidh deontas suas le €6,000 (nó 80% de chostas na hoibre / caiteachas cibé acu is lú) le h-íoc in dhá thráthchuid:
   * Do theaghlaigh atá cláraithe agus glanta ó thaobh cáin, grinnfhiosrúcháin ó na Gardaí, atá aitheanta ag Roinn na Gaeltachta, agus nach raibh cláraithe sa chóras go dtí seo, gheobhaidh siad dhá thrian (2/3) nó suas le €4,000 (nó 80% de chostas na hoibre / caiteachas cibé acu is lú) mar íocaíocht sa chéad bhliain tar éis dóibh cúrsa scoláirí a bheith ar lóistín leo.
   * Gheofar an fuílleach/an trian (1/3) nó suas le €2,000 eile (nó 80% de chostas na hoibre /caiteachas cibé acu is lú) nuair a bheidh an tréimhse trí bliana críochnaithe acu ag cur lóistín ar fáil sa chóras.
5. go bhfuil an fhaisnéis atá tugtha san fhoirm agus aon chomhfhreagras eile fíor agus cruinn
6. go n-aithnítear nach mbeidh an Roinn freagrach don iarratasóir ná d'aon pháirtí eile as aon chaillteanas, costas ná damáiste d'aon chineál a bhaineann le hiarratas a dhéanamh
7. nach bhfuil aon eolas mothálach san iarratas ná in aon cháipéis thaca, agus tuigtear gur féidir leis an Roinn scaoileadh le cuid, nó le hiomlán an eolais mar a bhaineann sé leis an Acht um Shaoráil Faisnéise
8. go dtuigtear go bhféadfaí pé deontas/cuid de a tharraingt siar nó a lorg ar ais mura gcloítear leis na coinníollacha a bheadh curtha le pé deontas a bheadh ceadaithe – coinníoll 3 thuas ach go háirithe.
9. go bhfuil an t-eolas sa leathán eolais a bhaineann leis an gciste léite, go dtuigtear é agus go bhfuiltear sásta cloí leis na coinníollacha atá luaite ann móide pé coinníoll a chuireann an Roinn leis an deontas más ann dó i ndeireadh báire - de réir mar is gá (lena n-áirítear ach go háirithe na dualgais reachtúla maidir leis an [An Acht Seirbhísí Dóiteáin 1981](http://www.acts.ie/print/ga.act.1981.0030.1.html), an t[Acht um Thús Áite do Leanaí](https://data.oireachtas.ie/ie/oireachtas/bill/2014/30/eng/ver_c/b30c14d.pdf) , [An tAcht um an mBiúró Náisiúnta Grinnfhiosrúcháin (Leanaí agus Daoine Soghonta)](https://data.oireachtas.ie/ie/oireachtas/act/2012/47/gle/enacted/a4712i.pdf) agus [An tAcht Um Chomhionannas Fostaíochta](http://www.acts.ie/ga.act.1977.0016.1.html) - de réir mar a bhaineann.

# Cé atá cáilithe chun measúnú sabháilteacht dóiteáin a dhéanamh ar an teach?

Ní foláir go mbeadh na cáilíochtaí seo a leanas ag an duine inniúil a dhéanfaidh measúnú dóiteán agus sábháilteachta ar an dteach:

* Innealtóir Cairte ar an gclár arna chothabháil ag Innealtóirí Éireann faoi alt 7 den Acht um Institiúid Innealtóirí Sibhialta na hÉireann (Cairt a Leasú), 1969 nó
* Ailtire ar an gclár arna chothabháil ag RIAI faoi Chuid 3 den Acht um Rialú Foirgníochta 2007 nó
* Suirbhéir Foirgníochta ar an gclár arna chothabháil ag Cumann Suirbhéirí Cairte na hÉireann faoi Chuid 5 den Acht um Rialú Foirgníochta 2007.

Ní gá go mbeadh cáilíocht iarchéime in Innealtóireacht Sábháilteachta Dóiteáin bainte amach ag an duine inniúilBeidh an measúnú le cur i gcríoch ag duine a bhfuil céim B.E. (nó a comhionann) aige/aici, ag Ailtire nó ag duine a bhfuil céim (Leibhéal 7 ÚNCÉ ar a laghad) aige/aici in innealtóireacht Dóiteáin.

# Cén chaoi a ndéantar iarratas agus cén uair?

Is féidir iarratas a dhéanamh ag úsáid foirm iarratais na Roinne a bhfuil fáil air ag suíomh gréasán na Roinne **ANSEO** nó ar iarratas chuig [**colaistigaeilge@tcagsm.gov.ie**](mailto:colaistigaeilge@tcagsm.gov.ie) tar éis do theaghlach a bheith cláraithe agus aitheantas faighte agat faoi Scéim na bhFoghlaimeoirí Gaeilge.

# Cad iad na cáipéisí a bheidh le seoladh isteach leis an bhfoirm iarratais?

Ní foláir an fhoirm iarratais agus í comhlánaithe go cuí a sheoladh go leictreonach chuig an Roinn ag an seoladh in íochtar na foirme – in éindí leis na cáipéisí a leanas – i bfoirm PDF nó jpg cibé acu is fusa:-

* **Cóip den** **litir Aitheantas** a fuair tú ón Ronn (nuair a cláraíodh do theaghlach faoi Scéim na bhFoghlaimeoirí Gaeilge);
* **Admhálacha cuí** (atá sonraithe ar an bhFoirm Iarratais) a sholáthar ina n-ainm agus dátaithe. Ní ghlacfar ach amháin le hadmhálacha le dáta nach túisce ná **1ú Eanáir 2020** i leith na rudaí amháin atá inghlactha chun críche deontais mar a leagtar amach faoi cheist 2. Déanfaidh an Roinn athbhreithniú ar na dátaí seo ar bhonn bhliantúil;
* **Tuairisc/dearbhú sínithe ón innealtóir** (nó duine leis na cáilíochtaí cuí) a rinne measúnú sábháilteacht dóiteáin ar an teach ag sonrú na hoibreacha chun críche an deontais.

# Cén fáth nach mbeidh admhálacha roimh an dáta thuasluaite inghlactha?

Is é cuspóir an deontais na costais aon uaire faoi leith a bhaineann le clárú faoin Scéim na bhfoghlaimeoirí Gaeilge den chéad uair a mhaolú ar mhaithe go príomha le teaghlaigh nua a mhealladh chun lóistín a chur ar fáil do lucht freastail na gcoláistí Gaeilge.

# Céard a tharlaíonn nuair a dhéantar iarratas?

Scrúdófar an t-iarratas, ag cur san áireamh mar is cuí, an t-eolas atá curtha ar fáil, lena chinntiú go bhfuil an t-eolas uile atá iarrtha san fhoirm iarratais curtha ar fáil agus go bhfuil na coinníollacha lena mbaineann comhlíonta. I gcás nach bhfuil nó má tá eolas nó cáipéisí ar iarradh déanfar teagmháil leis an iarratasóir chun pé soiléiriú is gá a lorg. Chun a chinntiú nach gcuirtear moill nach gá leis ar phróiseáil d’iarratas ba chóir a chinntiú dá réir go bhfuil gach rud in ord agus in eagar sula seoltar iarratas chuig an Roinn.

Má tá gach rud in ord, próiseálfar an íocaíocht agus cuirfear an toradh in iúl don iarratasóir chomh luath agus is féidir ina dhiaidh sin. I gcás go gceadaítear deontas, seolfar litir cheadúcháin ar r-phost. Is ionann iarratas a dhéanamh agus dearbhú go nglacann tú leis na coinníollacha ar fad atá leagtha amach anseo agus go bhfuil siad uile comhlíonta agat

# Cén fáth nach n-íoctar mar chnapshuim amháin é in aon bhuille amháin ag an tús?

Ar mhaithe lena chinntiú go mbaintear an leas cuí as an mbeartas ar son chóras na gcoláistí Gaeilge agus an Státchiste íocfar pé deontas atá iníoctha i ndhá thráthcuid eadhon:

* 2/3 den deontas nó suas le €4,000 (nó 80% den tsuim sin) sa chéad bhliain agus
* an fuílleach ag deireadh trí bliana. Beidh iarratasóirí ag dul isteach i gconradh tuisceana leis an Roinn agus ciallaíonn sé seo go n-admhóidh an Roinn na costais tosaithe agus go soláthróidh sí cnapíocaíocht tosaigh de suas le €4000 dá bharr, is é an gealltanas 3 bliana chun lóistín a sholáthar a theastaíonn ón Roinn chun an íocaíocht iomlán a fháil.

# I gcás go n-éirím as a bheith ag coinneáil foghlaimeoirí roimh an dara tráthchuid den deontas a fháil, cad a tharlóidh?

I gcás go n-éiríonn teaghlach as an scéim agus gan an trí bliana caite acu nó nach gcomhlíontar coinníollacha thuasluaite an deontais chun sástacht na Roinne, coinníonn an Roinn an ceart chuici féin cuid den deontas a choinneáil siar nó aisíoc an deontais/cuid de a lorg. Ní bheidh an Roinn freagrach as aon chaillteanas ina leith má dhéantar amhlaidh.

# Cad faoin Acht um Shaoráil Fáisnéise agus m’iarratas??

Agus an fhoirm á líonadh, ní mór d’iarratasóirí a bheith ar an airdeall maidir le dualgais na Roinne agus na n-iarratasóirí faoin Acht um Shaoráil Faisnéise, 2014. De réir an Achta sin, is féidir leis an Roinn Turasóireachta, Cultúir, Ealaíon, Gaeltachta, Spóirt agus Meán scaoileadh le heolas (ar iarratas) atá tugtha in iarratas agus/nó i gcáipéisí taca. Má tá aon eolas mothálach i d’iarratas, ní foláir é sin a léiriú agus míniú a thabhairt cén fáth nár chóir scaoileadh leis i gcás go n-iarrtar an t-eolas sin faoin Acht. I gcás go n-iarrtar ar an Roinn scaoileadh faoin Acht le haon eolas a cheaptar a bheith mothálach, rachaimid i gcomhairle leat sula ndéantar cinneadh faoin iarratas sin. Ní bheidh an Roinn freagrach don iarratasóir ná do dhuine ar bith eile as caillteanas, damáiste nó costas de chineál ar bith a d’fhéadfadh eascairt go díreach nó go hindíreach as seo.

# Céard a tharlóidh má thugtar eolas bréagach don Roinn nó má theipeann ar iarratasóir coinníollacha an deontais a chomhlíonadh?

Mar atá luaite thuas coinníonn an Roinn an ceart aon iarratas a dhiúltú, nó deontas/cuid de dheontas a chur ar ceal/a lorg ar ais - de réir mar a oireann - i gcás go dtugtar eolas bréagach don Roinn nó i gcás go dteipeann ar an iarratasóir coinníollacha an deontais a chomhlíonadh chun sástacht na Roinne. Ní bheidh an Roinn freagrach don iarratasóir ná d'aon pháirtí eile as aon chaillteanas nó damáiste, ná as costas d'aon chineál a bhaineann le hiarratas a dhéanamh.

# Céard a tharlaíonn i gcás nach bhfuiltear sásta le cinneadh na Roinne?

I gcás nach bhfuiltear sásta le cinneadh na Roinne maidir le d’iarratas is féidir achomharc a lorg ach scríobh chuig: An tArd-Rúnaí, An Roinn Turasóireachta, Cultúir, Ealaíon, Gaeltachta, Spóirt agus Meán, 23 Sráid Chill Dara, Baile Átha Cliath 2, D02 TD3

**Tuilleadh eolais agus fiosruithe:**

**Rannóg na gColáistí Gaeilge**

**An Roinn Turasóireachta, Cultúir, Ealaíon, Gaeltachta, Spóirt agus Meán**

**Na Forbacha, Gaillimh H91KX39**

**——**

**Rphost:** [**colaistigaeilge@tcagsm.gov.ie**](mailto:colaistigaeilge@tcagsm.gov.ie)

[**www.gov.ie**](http://www.gov.ie)